**Հավելված 2**

 **Ճամբարակ համայնքի ավագանու
19 հունվարի 2024 թվականի**

 **N 4-Ա որոշման**

**ՏԵՂԱԿԱՆ ՎՃԱՐՆԵՐԻ 2024 ԹՎԱԿԱՆԻ ՏԵՍԱԿՆԵՐԸ ԵՎ ԴՐՈւՅՔԱՉԱՓԵՐԸ**

 1․Ճամբարակ համայնքում սահմանվում են տեղական վճարների 2024 թվականի հետևյալ տեսակներն ու դրույքաչափերը`

1) համայնքի տարածքում շենքի կամ շինության արտաքին տեսքը փոփոխող վերակառուցման աշխատանքներ կատարելու հետ կապված տեխնիկատնտեսական պայմաններ մշակելու և հաստատելու համար՝ համայնքի մատուցած ծառայությունների դիմաց փոխհատուցման վճար՝ տասը հազար դրամ,

2) ճարտարապետաշինարարական նախագծային փաստաթղթերով նախատեսված շինարարության թույլտվություն պահանջող, բոլոր շինարարական աշխատանքներն իրականացնելուց հետո շենքերի և շինությունների (այդ թվում` դրանց վերակառուցումը, վերականգնումը, ուժեղացումը, արդիականացումը, ընդլայնումն ու բարեկարգումը) կառուցման ավարտը ավարտական ակտով փաստագրման ձևակերպման համար՝ համայնքի մատուցած ծառայությունների դիմաց փոխհատուցման վճար՝ **քսան հազար դրամ,**

3) ճարտարապետաշինարարական նախագծային փաստաթղթերով նախատեսված աշխատանքներն ավարտելուց հետո շահագործման թույլտվության ձևակերպման համար՝ համայնքի մատուցած ծառայությունների դիմաց փոխհատուցման վճար՝ **երեսուն հազար դրամ**,

4) համայնքի տնօրինության և օգտագործման ներքո գտնվող հողերը հատկացնելու, հետ վերցնելու և վարձակալության տրամադրելու դեպքերում փաստաթղթերի (փաթեթի) նախապատրաստման համար` համայնքի մատուցած ծառայությունների դիմաց փոխհատուցման վճար՝ **երկու հազար դրամ**,

5) համայնքի կողմից կազմակերպվող մրցույթների և աճուրդների մասնակցության համար՝ համայնքի մատուցած ծառայությունների դիմաց փոխհատուցման վճար՝ **հինգ հազար դրամ,**

6) համայնքի վարչական տարածքում տոնավաճառներին (վերնիսաժներին) մասնակցելու համար՝ համայնքի մատուցած ծառայությունների դիմաց փոխհատուցման վճար՝ **երկու հազար դրամ**,

7) համայնքի կողմից աղբահանության վճար վճարողների համար աղբահանության աշխատանքները կազմակերպելու համար աղբահանության վճար՝

Կենցաղային աղբի համար՝

  ա) ըստ հաշվառված անձանց քանակի՝ համայնքում անձնագրային հաշվառման կանոններով ըստ հասցեի հաշվառում ունեցող և (կամ) բնակվող յուրաքանչյուր բնակչի համար **ամսեկան 100 դրամ**,

բ) իրավաբանական անձանց կամ անհատ ձեռնարկատերերի համար այդ թվում հանրային սննդի և բնակչության սպասարկման, հյուրանոցների ինչպես նաև շինությունների մասով՝ ըստ օբյեկտի (շինության) տարածքի ընդհանուր մակերեսի՝ **մեկ քառակուսի մետր մակերեսի համար**` 50**դրամ**.

գ) արտադրական, արդյունաբերական և գրասենյակային /վարչակառավարչական/ նշանակության շինությունների մասով՝ մեկ քառակուսի մետր մակերեսի համար սահմանել 20 դրամ.

դ) կրթական, մշակութային, սպորտային, գիտահետազոտական և նմանատիպ այլ հասարակական շինությունների մասով՝ մեկ քառակուսի մետր մակերսի համար 3 ՀՀ դրամ.

ե) շինություններում, որտեղ իրականացվում է մեկից ավելի առանձնացված տնտեսական գործունեություն, աղբահանության վճարն ամբողջությամբ հաշվարկել առավել բարձր դրույքաչափով.

 8) համայնքի կողմից իրավաբանական անձանց կամ անհատ ձեռնարկատերերին շինարարական և խոշոր եզրաչափի աղբի հավաքման և փոխադրման համար աղբահանության վճար՝ 1 խմ-ի համար՝ 2․000 դրամ: Իսկ շինարարական և խոշոր եզրաչափի աղբի ինքնուրույն հավաքման և փոխադրման թույլտվության համար աղբահանության վճար ՝ 1 խմ-ի համար՝ 1․000 դրամ:

 9) կենտրոնացված ջեռուցման համար՝ համայնքի կողմից կամ համայնքի պատվերով մատուցված ծառայությունների դիմաց փոխհատուցման վճարի չափով՝ 0 դրամ, բացառությամբ «Հանրային ծառայությունները կարգավորող մարմնի մասին» Հայաստանի Հանրապետության օրենքի համաձայն սահմանված հանրային ծառայությունների կարգավորվող ոլորտներում սակագների սահմանման դեպքերի.

10) ջրմուղ-կոյուղու համար համայնքի այն բնակավայրերում, որոնք ներառված չեն ջրմուղ-կոյուղու ծառայություններ մատուցող օպերատոր կազմակերպությունների սպասարկման տարածքներում, մասնավորապես ջրամատակարարման և ջրահեռացման վճարներ՝ համայնքի կողմից կամ համայնքի պատվերով մատուցված ծառայությունների դիմաց փոխհատուցման վճարի չափով՝ մեկ անձը՝ 200 ՀՀ դրամ, բացառությամբ «Հանրային ծառայությունները կարգավորող մարմնի մասին» Հայաստանի Հանրապետության օրենքի համաձայն սահմանված հանրային ծառայությունների կարգավորվող ոլորտներում սակագների սահմանման դեպքերի.

11) ոռոգման ջրի մատակարարման համար այն համայնքներում, որոնք ներառված չեն «Ջրօգտագործողների ընկերությունների և ջրօգտագործողների ընկերությունների միությունների մասին» Հայաստանի Հանրապետության օրենքի համաձայն ստեղծված ջրօգտագործողների ընկերությունների սպասարկման տարածքներում՝ համայնքի կողմից կամ համայնքի պատվերով մատուցված ծառայությունների դիմաց փոխհատուցման վճարի չափով՝ 1 խմ-ի համար 20 ՀՀ դրամ, բացառությամբ «Հանրային ծառայությունները կարգավորող մարմնի մասին» Հայաստանի Հանրապետության օրենքի համաձայն սահմանված հանրային ծառայությունների կարգավորվող ոլորտներում սակագների սահմանման դեպքերի.

12) համայնքի կողմից կառավարվող բազմաբնակարան շենքերի ընդհանուր բաժնային սեփականության պահպանման պարտադիր նորմերի կատարման համար՝ համայնքի կողմից կամ համայնքի պատվերով մատուցված ծառայությունների դիմաց փոխհատուցման վճարի չափով՝ 0 դրամ,

13) համայնքային ենթակայության մանկապարտեզի ծառայությունից օգտվողների համար՝ համայնքի կողմից կամ համայնքի պատվերով մատուցված ծառայությունների դիմաց փոխհատուցման վճարի չափով՝ յուրաքանչյուր երեխայի համար **ամսեկան 4000 դրամ**:

14) համայնքային ենթակայության արտադպրոցական դաստիարակության հաստատությունների (երաժշտական, նկարչական և արվեստի դպրոցներ և այլն) ծառայություններից օգտվողների համար՝ համայնքի կողմից կամ համայնքի պատվերով մատուցված ծառայությունների դիմաց փոխհատուցման վճարի չափով` յուրաքանչյուր երեխայի համար **ամսեկան 3000 դրամ**:

15) համայնքի վարչական տարածքում, սակայն համայնքի բնակավայրերից դուրս գտնվող՝ ավագանու որոշմամբ հանրային հանգստի վայր սահմանված և համայնքի կողմից կամ համայնքի պատվերով որպես հանրային հանգստի վայր կահավորված տարածքում ընտանեկան կամ գործնական միջոցառումներ անցկացնելու համար՝ համայնքի մատուցած ծառայությունների դիմաց փոխհատուցման վճար` 0 դրամ.

16) համայնքային սեփականություն հանդիսացող պատմության և մշակույթի անշարժ հուշարձանների և համայնքային ենթակայության թանգարանների մուտքի համար՝ համայնքի մատուցած ծառայությունների դիմաց փոխհատուցման վճարի չափով` 0 դրամ.

17) համայնքային սեփականություն հանդիսացող ընդհանուր օգտագործման փողոցներում և հրապարակներում (բացառությամբ բակային տարածքների, ուսումնական, կրթական, մշակութային և առողջապահական հաստատությունների, պետական կառավարման և տեղական ինքնակառավարման մարմինների վարչական շենքերի հարակից տարածքների) ավտոտրանսպորտային միջոցն ավտոկայանատեղում կայանելու համար «Ավտոտրանսպորտային միջոցների կայանատեղերի տեղական վճարի մասին» Հայաստանի Հանրապետության օրենքով սահմանված դրույքաչափերի սահմաններում՝ 0 դրամ.

18) համայնքապետարանի աշխատակազմի արխիվից փաստաթղթերի պատճեններ տրամադրելու համար փոխհատուցման վճար՝ մեկ փաստաթղթի համար՝ 300 դրամ,

19) համայնքն սպասարկող անասնաբույժի ծառայությունների դիմաց տեղական վճարի դրույքաչափ՝ փոխհատուցման վճարի չափով՝ համաձայն անասնաբուժական ծառայությունների առաջարկվող ցանկի և գնացուցակի`

1. կենդանիների հիվանդությունների բուժման, կանխարգելման հարցերով խորհրդատվություն` հինգ հարյուր դրամ,

2. ծննդօգնություն

 ա) թեև միջամտություն` մեկ հազար դրամ,

 բ) ծանր միջամտություն` հինգ հազար դրամ,

 3. վարակիչ հիվանդությունների նկատմամբ կենդանիների իմունականխարգելիչ պատվաստումներ և արյունառում կամ այլ նմուշառում` կախված կենդանու տեսակից (բացառությամբ` «Գյուղատնտեսական կենդանիների պատվաստում» պետական ծրագրում ընդգրկված հակաանասնահամաճարակային միջոցառումների)`

 ա) մանր կենդանի` մեկ հարյուր դրամ,

 բ) խոշոր կենդանի` երկու հարյուր դրամ

 4. կենդանիների արտաքին և ներքին մակաբույծների դեմ պայքար` երկու հարյուր դրամ,

 5. ախտահանություն` մեկ քառ. մետրի դիմաց երկու հարյուր դրամ,

 6. միջատազերծում` մեկ քառ. մետրի դիմաց մեկ հարյուր դրամ,

 7. կրծողների ոչնչացում (դեռատիզացիա)` մեկ քառ. մետրի դիմաց երկու հարյուր դրամ,

 8. արհեստական սերմնավորում` հինգ հազար դրամ,

 9. կենդանու հերձում`

 ա) մանր կենդանի` մեկ հազար դրամ,

 բ) խոշոր կենդանի` երեք հազար դրամ,

 10. կենդանու բուժում` կախված հիվանդության տեսակից և կենդանու տեսակից յուրաքանչյուր այցելությունը`

 ա) մանր կենդանի` երկու հազար դրամ,

 բ) խոշոր կենդանի` մեկ հազար դրամ,

 11. կենդանիների նախասպանդային զննում` կախված կենդանու տեսակից՝ տեսակից`

 ա) մանր կենդանի` երկու հազար դրամ,

 բ) խոշոր կենդանի` մեկ հազար դրամ,

 12. կենդանիների հետսպանդային զննում

 ա) մանր կենդանի` երկու հազար դրամ,

 բ) խոշոր կենդանի` մեկ հազար դրամ:

 20) համայնքի վարչական տարածքում անշարժ գույքի հասցեի տրամադրման համար՝ համայնքի մատուցած ծառայությունների դիմաց փոխհատուցման վճար՝ 5000 ՀՀ դրամ:

21) համայնքի տարածքում պետական իշխանության մարմինների սպասարկման գրասենյակների գործառույթներից բխող՝ համայնքի կողմից տրամադրվող ծառայությունների դիմաց փոխհատուցման վճարի չափով՝ 0 դրամ,

22) շենք շինությունների և հողերի գործառնական նշանակությունը փոխելու համար անհրաժեշտ փաստաթղթերի նախապատրաստման և ձևակերպման համար սահմանել տեղական վճար:

ա) ֆիզիկական անձանց համար՝ 5000 ՀՀ դրամ,

բ) անհատ ձեռնարկատերերի, իրավաբանական անձանց համար՝ 10 000 ՀՀ դրամ:

 23) համայնքի տնօրինության և օգտագործման տակ գտնվող գյուղատնտեսական տեխնիկան օգտագործելու համար` համայնքի մատուցած ծառայությունների դիմաց սահմանել փոխհատուցման վճար՝ ըստ աղյուսակ 1-ի.

|  |  |  |  |  |  |
| --- | --- | --- | --- | --- | --- |
| Հ/Հ | Անվանումը | Չափի միավորը | Միավորի արժեքը համայնքի վարչական տարածքում` ՀՀ դրամ/ ֆիզ. անձ/ | Միավորի արժեքը համայնքի վարչական տարածքում՝ ՀՀ դրամ /իրավաբ. անձ/ | Միավորի արժեքը համայնքի վարչական տարածքից դուրս` ՀՀ դրամ |
| 1 | Վար` ՄՏԶ - 82 | հա | 35000 | 35000 | 40000 |
| 2 | Խոտի հունձ` ՄՏԶ - 82 | հա | 20000 | 20000 | 30000 |
| 3 | Խոտի հակավորում` ՄՏԶ - 82 | հատ | 150 | 150 | 200 |
| 4 | Գրեյդեր ГС -10.07 | ժամ | 15000 | 15000 | 20000 |
| 5 | Էքսկավատոր | ժամ | 15000 | 15000 | 20000 |
| 6 | Մինի ամբարձիչ ANT 750 | ժամ | 10000 | 15000 | 20000 |
| 7 | Զիլ/աղբատար 4331 | կմ | 1000 | 1000 | 1000 |
| 8 | Գազ ինքնաթափ | կմ | 1000 | 1000 | 1000 |
| 9 | Մազ ինքնաթափ | կմ | 1000 | 1000 | 1000 |
| 10 | Ավտոբուս 12+1 / 32212 | կմ | 150 | 200 | 200 |
| 11 | Միկրոավտոբուս 18+1 ԳԱԶ A64R45 | կմ | 200 | 250 | 250 |
| 12 | Ավտոբուս 12+1 / 322173 4X4 բենզին | կմ | 300 | 300 | 300 |
| 13 | Հունձ` Կոմբայնով | հա | 30000 | 30000 | 35000 |

 Աղյուսակ 1